**Ministarstvo saobraćaja Kantona Sarajevo – ministar Adnan Šteta za istinomjer.ba**

1. Početkom maja 2021. godine, ministar saobraćaja KS Adnan Šteta održao je sastanak s načelnikom Općine Novo Sarajevo Hasanom Tanovićem, na kojem je najavljen početak izgradnje zamjenske stambene zgrade u naselju Grbavica, što možete pročitati na narednom [linku](https://www.facebook.com/permalink.php?story_fbid=4074525772600171&id=2106619399390828). S tim u vezi, interesuje nas u kojoj je fazi početak izgradnje nove stambene zgrade, kako bi bio nastavljen projekat izgradnje južne longitudinale? Zbog čega ovaj projekat još uvijek nije realiziran? [Krajem 2020. godine, iz Općine Novo Sarajevo](https://archive.md/bugwP) je saopćeno da je potpisan ugovor o prenosu prava vlasništva na zemljište s Općine na Ministarstvo saobraćaja KS. Šta je poslije potpisivanja navedenog sporazuma urađeno na realizaciji ovog projekta?

**Kao i u svim projektima, u ovim su najveći izazovi proceduralne prirode.**

**Sve aktivnosti oko zgrade vodi Zavod za izgradnju Kantona Sarajevo koje je, na inicijativu Ministarstva saobraćaja KS, pokrenulo mnoge aktivnosti za rješavanje svih problema koji do sada nisu bili riješeni.

Trenutno se provode aktivnosti oko nastavka anketiranja preostalih stanara zgrade u Grbavičkoj, jer do sada, nakon uvida u dokumentaciju, nisu bili ispitani svi vlasnici stanova.
Glavni projekat zgrade je pretrpio dosta izmjena i na kraju je i urađen, te će kroz anketu stanarima biti odmah prezentovan tlocrt novog zamjenskog stana i dvije opcije prihvatanja novog stana ili eksproprijacije. Nakon usaglašavanja ankete i rezultata krenut će se u realizaciju.**

**Najveći izazov koji se javljao u projektu zgrade i Južne longitudinale je problem preklapanja podzemnih instalacija za oba projekta i nakon višemjesečnih razgovora i dogovora uspješno je riješen i nedavno je dobijena saglasnost od VIK-a. Direkcija za puteve KS nakon toga je predala dokumentaciju za izdavanje građevinske dozvole.**

**Nova parcela za izgradnju nove zgrade je kupljena i u vlašnistvu je kantona, ostalo je da se ishoduje građevinska dozvola.**

**Južna longitudinala se nastavlja graditi, od dijela gdje je stala do kružnog toka kod zgrade, uključujući i njega. Nakon što se izgradi nova zgrada, radovi na Južnoj longitudinali će se i u tom dijelu raditi u punom kapacitetu.**

1. Naredno pitanje se odnosi na saobraćajnicu Hrasnica – Igman. Naime, ministar Šteta je u maju 2021. godine gostovao u programu TVSA te je najavio da će do kraja godine početi izgradnja navedene saobraćajnice. Da li je pokrenuta tenderska procedura za izbor izvođača radova te da li je on na kraju izabran i, ukoliko jeste, kada se očekuje početak radova na navedenom projektu?

**Procedura javne nabavke je u toku, a Ured za borbu protiv korupcije treba da imenuje eksperta sa liste. Tenderska dokumentacija je spremna i objavljivanje javne nabavkie se očekuje do kraja ovog mjeseca. Razlozi kašnjenja su prilagodba uredbi o kontroli javnih nabavki i reizdavanje građevinske dozvole. Početak radova, prema procjenama, se očekuje u proljeće.**

1. Naredna pitanja se odnose na kružni tok na IX transverzali. U kojoj fazi je izgradnja kružnog toka na IX transverzali? Da li su riješeni svi imovinsko-pravni odnosi sa privremenim objektima? Da li je i kada Skupština KS donijela odluku o rješavanju spora s vlasnicima privremenih objekata na navedenom lokalitetu? Kada se može očekivati okončanje građevinskih radova, kako bi i već izgrađeni nadvožnjak, koji spaja naselje Boljakov Potok s Ulicom Džemala Bijedića, bio u funkciji.

**Kružni tok na IX transferzali sa ulicom Safeta Zajke je u fazi izrade zidova i formiranja objekta. Kada su u pitanju imovinsko-pravni odnosi, riješeno je 12 od 20 predmeta, a očekuje se da će svi biti riješeni do kraja januara, kada se kreće u uklanjanje objekata. Skupština je donijela odluku o rješavanju spora sa vlasnicima. To su objekti sa privremenom građevinskom dozvolom i trebali su biti uklonjeni 2016. godine. Oni objekti koji se nakon provedene procedure po Pravilima i procedurama EBRD-a ne riješe po okviru koji je usovjila Skupština, rješavat će se po domaćem zakonodavstvu, a to znači rušenje objekatapo po inspekcijskom rješenju. Okončanje građevinskih radova, uključujući i spoj sa autoputem je do kraja 2022. godine.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Shodno posljednjoj analizi na portalu istinomjer, dostavljamo vam kratak presjek stanja:**

**\*Prošle sedmice smo objavili vijest da će do kraja godine biti raspisan tender za nadzor izgradnje tramvajske pruge Hrasnica. Tender je u ovoj sedmici raspisan.**

**\*Novi Zakoni su nakon usvajanja nacrta prošlo javnu raspravu i u formi prijedloga poslani u skupštinsku proceduru, te vas molimo da ih još ne tretirate kroz ocjenu, obzirom da nas u narednom periodu očekuje sjednica, kako bi se moglo zaokružiti kao istinito.
\*Građevinski radovi na stajalištu Nedžarići su završeni u roku, 60 dana od početka radova. Do 15.12. je na snazi bila izmjena režima u ovom dijelu grada. Ostaje još tehnički prijem, na koji mi ne možemo uticati.**

**Krajem decembra ćemo imati izvještaj o radu 2021. godine na kojem ćemo prezentovati sve naše aktivnosti i planove za sljedeću godinu i obavijestit ćemo vas o njima.**